**З А П О В Е Д**



На основание чл. 9, ал. 5, изречение второ, чл. 26, ал. 7, т. 2 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г., Заповед № РД 09-186 от 26.02.2021 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“

**Н А Р Е Ж Д А М:**

Изменям Заповед № РД 09 – 223 от 8 март 2018 г., изменена със Заповед № РД 09 – 396 от 22 април 2019 г. и изменена със Заповед № РД09-641 от 02.07.2019 г. на заместник-министър на земеделието, храните и горите и ръководител на управляващият орган на ПРСР 2014 – 2020 г., с която е утвърдена процедура чрез подбор № BG06RDNP001-7.002 - Училище „Реконструкция, ремонт, оборудване и/или обзавеждане на общинска образователна инфраструктура с местно значение в селските райони, която включва основно или средно училище, финансирано чрез бюджета на общината или професионална гимназия по § 10 от преходните и заключителните разпоредби на Закона за Предучилищното и училищното образование“ по подмярка 7.2 „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.“, както следва:

I. В Раздел II. „Критерии за допустимост, ангажименти и други задължения на бенефициентите“ от Приложение № 2 Условия за изпълнение на проекти по програма за развитие на селските райони за периода 2014-2020 г., в точка 2 „Ангажименти и други задължения на бенефициентите“ **се създава нова подточка**:

„2.7.12. Да представи сертификатът за енергийни характеристики на сградата предмет на подпомагането към искането за окончателно плащане съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по чл. 43, ал. 1, съответно по чл. 43, ал. 2 от Закона за енергийната ефективност, по образец съгласно приложение № 3 към цитираната наредба, а когато това е невъзможно - в срок не по-късно от три месеца след изтичане на една година от въвеждане на подпомаганите активи в експлоатация.“

II. В Раздел А „Общи документи“ от Приложение № 1 Документи за междинно и окончателно плащане към Условията за изпълнение на проекти по програма за развитие на селските райони за периода 2014-2020 г., точка 37:

„Сертификатът за енергийни характеристики на сграда съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по чл. 43, ал. 1, съответно по чл. 43, ал. 2 от Закона за енергийната ефективност, по образец съгласно Приложение № 3. (когато е приложимо)“

**се изменя както следва**:

„Сертификат за енергийни характеристики на сграда, съгласно Наредба № Е-РД-04-1 от 2016 г. за обследване за енергийна ефективност, сертифициране и оценка на енергийните спестявания на сгради, издаден от лице по чл. 43, ал. 1, съответно по чл. 43, ал. 2 от Закона за енергийната ефективност, по образец съгласно Приложение № 3, в случай, че към датата на подаване на искането за плащане е изминала повече от една година от въвеждане на обекта в експлоатация". (когато е приложимо)“

Заповедта и изменените с нея Условия за кандидатстване да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването й в ИСУН и на интернет страницата на Министерството на земеделието, храните и горите.

